VARĖNOS KRAŠTO VVG
TARYBOS POSĖDŽIO PROTOKOLAS
BALSAVIMAS EL. BŪDU
2026 m. rugpjūčio 7 d. Nr. T-6
Varėna

Balsavimas vyko nuo 2026 m. rugpjūčio 4 d. 10:00 val. iki 2026 m. rugpjūčio 7 d. 17:00 val. 
Svarstomus klausimus tarybos nariams išsiuntė Varėnos krašto vietos veiklos grupės pirmininkas Aldas Miečinskas.
Balsavime dalyvavo 10 Varėnos krašto VVG tarybos narių iš 11: Danutė Blažulionienė, Dalia Šmigelskienė, Rytis Amšiejus, Irmantas Laniauskas, Vita Barišauskienė, Valerija Čiurylienė, Jurgita Kosinskaitė, Domantas Lūžys, Martynas Greviškis, Virginija Paulauskaitė.
SVARSTYTA. 
Dėl Varėnos rajono sumanių kaimų strategijos projektų atrankos procedūrų aprašo ir kvietimo teikti vietos projektus dokumentų tvirtinimo.
Varėnos krašto vietos veiklos grupės pirmininkas Aldas Miečinskas pateikė tarybos nariams vertinti ir tvirtinti parengtą Varėnos rajono sumanių kaimų strategijos projektų atrankos procedūrų aprašą (toliau – Aprašas), parengtą vadovaujantis Varėnos krašto VVG 2023–2029 m. vietos plėtros strategija Nr. 20VS-PV-23-1-01826-PR001 bei Lietuvos žemės ūkio ir kaimo plėtros 2023–2027 metų strateginio plano intervencinės priemonės „Sumanieji kaimai“ įgyvendinimo taisyklėmis.
Esminiai Aprašo ir kvietimo punktai:
1. Tikslas ir tema: Atrinkti vietos projektų vykdytojų paraiškas, kurios bus teikiamos kartu su Sumanių kaimų strategija (SKS) Nacionalinei mokėjimo agentūrai (NMA), įgyvendinant SKS temą „Įtrauki vietos infrastruktūra ir paslaugos“ Varėnos rajono kaimiškoje teritorijoje.
2. Finansavimas: Bendra Strategijai planuojama suma – iki 500 000,00 Eur, iš kurių vietos projektams finansuoti skiriama iki 420 000,00 Eur. Didžiausia galima paramos suma vienam projektui – iki 200 000,00 Eur (paramos intensyvumas – nuo 40 iki 85 proc., priklausomai nuo pareiškėjo ir projekto pobūdžio).
3. Konkurso terminai: Kvietimas teikti projektų paraiškas vyks nuo 2026 m. rugsėjo 7 d. 00:00 val. iki 2026 m. spalio 19 d. 23:59 val. Numatyti privalomi pareiškėjų susitikimai su SKS rengėja VVG biure: 2026 m. rugsėjo 4 d. 13:00 val. ir 2026 m. rugsėjo 18 d. 13:00 val.
4. Atrankos etapai: Konkursas vykdomas trimis etapais (I etapas – atitiktis SKS temai ir tikslams; II etapas – kokybės vertinimas balais, mažiausias privalomas balų skaičius – 40 balų iš 100; III etapas – išankstinis tinkamumo vertinimas pagal NMA klausimyną).
BALSAVO: už – 10, prieš – 0.
NUTARTA. 1. Pritarti ir patvirtinti Varėnos rajono sumanių kaimų strategijos projektų atrankos procedūrų aprašą, įgyvendinant temą „Įtrauki vietos infrastruktūra ir paslaugos“.
2. Pritarti sumanių kaimų kvietimo teikti vietos projektų paraiškas paskelbimui ir organizavimui numatytais terminais.


Posėdžio pirmininkas                                                                                           Irmantas Laniauskas 


Balsavimą organizavo                   	                                                              Aldas Miečinskas
